ᱫᱷᱚᱢᱛᱚᱨᱤ

ᱫᱷᱚᱢᱛᱚᱨᱤ ᱫᱚ ᱥᱤᱧᱚᱛ ᱨᱮᱱᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱱᱤᱜᱟᱢ ᱟᱨ ᱦᱚᱱᱚᱛ ᱠᱟᱱᱟ, ᱱᱚᱣᱟ ᱖ ᱡᱩᱞᱟᱹᱭ ᱑᱙᱙᱘ ᱥᱟᱞᱮ ᱨᱮ ᱛᱮᱭᱟᱨ ᱟᱠᱟᱱᱟ ᱢᱚᱦᱟᱥᱟᱢᱩᱸᱫᱽ ᱫᱤᱥᱚᱢ ᱫᱚᱨᱵᱟᱨ ᱨᱮᱱᱟᱜ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱪᱷᱚᱛᱤᱥᱜᱚᱲ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱓.᱑᱓ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾

 ᱱᱟᱜᱟᱢ 
᱑᱙᱕᱕ ᱥᱟᱞᱮ ᱨᱮ ᱫᱷᱚᱢᱛᱚᱨᱤ ᱨᱤᱱ ᱦᱚᱲ ᱮᱞ ᱑᱗,᱒᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱚᱠᱛᱚ, ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱱᱚᱣᱟ ᱥᱚᱦᱚᱨ ᱨᱟᱭᱯᱩᱨ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱒᱐᱐᱐ ᱨᱮ, ᱱᱚᱣᱟ ᱫᱷᱚᱢᱛᱚᱨᱤ ᱛᱚᱦᱥᱤᱞ ᱞᱟᱹᱜᱤᱫ ᱛᱮ ᱱᱚᱣᱟ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱟᱨ ᱦᱮᱰᱠᱩᱣᱟᱴᱚᱨ ᱨᱮᱱᱟᱜ ᱴᱷᱟᱶ ᱛᱮᱭᱟᱨ ᱮᱱᱟ ᱾ ᱵᱮᱸᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱢᱩᱬ ᱵᱚᱢᱵᱮᱼᱠᱚᱞᱠᱟᱛᱟ ᱰᱟᱦᱟᱨ ᱨᱮ ᱨᱟᱭᱯᱩᱨ ᱨᱮᱱᱟᱜ ᱠᱚᱧᱮ ᱨᱮ ᱘᱐ ᱠᱤᱞᱚᱢᱤᱴᱚᱨ (᱕᱐ ᱢᱤᱞ) ᱥᱮᱱᱚᱜᱟᱦ ᱢᱤᱫᱴᱟᱝ ᱱᱮᱨᱨᱚᱼᱜᱮᱡᱽ ᱨᱮᱞᱣᱮ ᱴᱟᱨᱢᱤᱱᱟᱥ ᱞᱮᱠᱟᱛᱮ, ᱫᱷᱚᱢᱛᱚᱨᱤ ᱢᱤᱫᱴᱟᱝ ᱵᱮᱯᱟᱨ ᱛᱟᱞᱢᱟ ᱛᱮᱭᱟᱨ ᱮᱱᱟ ᱾ ᱚᱱᱰᱮ ᱠᱷᱚᱱ ᱵᱷᱮᱡᱟ ᱦᱟᱜ ᱥᱟᱢᱟᱱ ᱨᱮ ᱩᱥᱩᱞ ᱫᱟᱨᱮ, ᱥᱟᱸᱠᱷ, ᱢᱚᱨᱵᱩᱞᱚᱢ ᱱᱚᱴᱥ, ᱯᱩᱸᱜᱤ ᱥᱟᱠᱟᱢ (ᱥᱤᱜᱽᱨᱮᱴ ᱞᱟᱹᱜᱤᱫ), ᱪᱟᱣᱞᱮ ᱟᱨ ᱡᱤᱭᱟᱹᱞᱤ ᱟᱜ ᱥᱮᱞᱮᱫ ᱟᱠᱟᱱᱟ ᱾

ᱟᱢᱮᱨᱤᱠᱟᱱ ᱢᱮᱱᱚᱱᱟᱭᱤᱴ ᱢᱤᱥᱚᱱ ᱟᱜ ᱛᱷᱟᱚᱱ ᱑᱘᱙᱙ ᱨᱮ ᱫᱷᱚᱢᱛᱚᱨᱤ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱑᱙᱕᱒ ᱫᱷᱟᱹᱵᱤᱡ ᱱᱚᱣᱟ ᱢᱤᱥᱚᱱ ᱟᱜ ᱦᱟᱴᱤᱧ ᱥᱤᱧᱚᱛ ᱨᱮᱱᱟᱜ Mennonite Church (MC) ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ, ᱡᱟᱦᱟᱸᱭᱟᱜ ᱦᱮᱰᱠᱩᱣᱟᱴᱚᱨ ᱫᱷᱚᱢᱛᱚᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱙᱕᱕ ᱨᱮ ᱕᱕᱘ ᱢᱮᱢᱵᱟᱨ ᱢᱚᱱᱰᱞᱤ ᱫᱷᱚᱢᱛᱚᱨᱤ ᱨᱮ ᱟᱹᱰᱤ ᱜᱟᱱ ᱢᱤᱥᱚᱱᱚᱨᱤ ᱜᱩᱴ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱫᱷᱚᱢᱛᱚᱨᱤ ᱤᱥᱟᱹᱭ ᱮᱠᱮᱰᱮᱢᱤ, ᱫᱷᱚᱢᱛᱚᱨᱤ ᱤᱥᱟᱹᱭ ᱟᱥᱯᱟᱛᱟᱞ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾ ᱥᱮᱢᱩᱣᱟᱞ ᱵᱩᱨᱠᱷᱚᱨᱰ ᱢᱮᱢᱚᱨᱤᱭᱟᱞ ᱵᱳᱭᱚᱡᱽ ᱳᱨᱯᱷᱟᱱᱟᱡᱽ ᱟᱨ ᱢᱤᱫᱴᱟᱹᱝ ᱱᱚᱨᱥᱤᱝ ᱟᱥᱲᱟ ᱢᱮᱱᱟᱜᱼᱟ ᱾ ᱫᱷᱚᱢᱛᱚᱨᱤ ᱢᱤᱫᱴᱟᱝ "ᱱᱚᱜᱚᱨ ᱱᱤᱜᱟᱢ" ᱠᱟᱱᱟ ᱾ ᱫᱷᱚᱢᱛᱚᱨᱤ ᱟᱡᱟᱜ ᱢᱟᱨᱟᱴᱷᱟ ᱜᱩᱴ ᱞᱟᱹᱜᱤᱫ ᱛᱮ ᱦᱚᱸ ᱯᱷᱮᱢᱚᱥ ᱟᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱟᱦᱟᱸ ᱯᱚᱱᱚᱛ ᱨᱮᱜᱮ ᱢᱟᱨᱟᱴᱷᱟ ᱦᱚᱲ ᱟᱜ ᱟᱹᱰᱤ ᱢᱟᱨᱟᱝ ᱫᱩᱯᱲᱩᱯ ᱢᱮᱱᱟᱜᱼᱟ ᱾

 ᱚᱛᱱᱚᱜ 
ᱫᱷᱚᱢᱛᱚᱨᱤ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱟᱹᱰᱤ ᱡᱚ ᱮᱢᱚᱜᱟᱦ ᱴᱟᱺᱰᱤ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱒,᱐᱒᱙ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱘᱓ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ, ᱟᱨ ᱱᱚᱣᱟ ᱫᱚᱨᱭᱟ ᱟᱴᱮᱛ ᱠᱷᱚᱱ ᱓᱑᱗ ᱢᱤᱴᱚᱨ (᱑,᱐᱔᱐ ᱯᱷᱤᱴ) ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱟᱭᱯᱩᱨ ᱦᱚᱱᱚᱛ ᱠᱷᱚᱱ ᱠᱚᱧᱮ ᱨᱮ, ᱠᱟᱸᱠᱮᱨ ᱟᱨ ᱵᱚᱥᱛᱚᱨ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ, ᱥᱟᱢᱟᱝ ᱨᱮ ᱳᱰᱤᱥᱟ ᱯᱚᱱᱚᱛ ᱟᱨ ᱯᱟᱪᱮ ᱨᱮ ᱫᱩᱜᱽ ᱟᱨ ᱠᱚᱠᱠᱚᱲ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱫᱷᱚᱢᱛᱚᱨᱤ ᱦᱚᱱᱚᱛ ᱨᱮ ᱚᱛ ᱨᱮᱱᱟᱜ ᱯᱷᱮᱨᱴᱤᱞᱮᱰ (Fertility) ᱢᱚᱦᱟᱱᱚᱫᱤ ᱜᱟᱰᱟ ᱟᱨ ᱚᱱᱟ ᱜᱚᱲᱚ ᱥᱚᱦᱚᱫ ᱜᱟᱰᱟ (ᱥᱮᱸᱫᱩᱨ, ᱯᱟᱞᱥᱟᱨ, ᱥᱚᱸᱫᱩᱨ, ᱡᱚᱱ, ᱠᱷᱟᱨᱩᱱ ᱟᱨ ᱥᱤᱵᱽᱱᱟᱨᱷ) ᱤᱫᱤ ᱛᱮ ᱢᱮᱱᱟᱜᱼᱟ ᱾ ᱫᱷᱚᱢᱛᱚᱨᱤ ᱨᱟᱡᱽᱜᱟᱲ ᱨᱟᱭᱯᱩᱨ ᱠᱷᱚᱱ ᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ

 ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ 

 ᱨᱮᱞᱣᱮ ᱟᱨ ᱵᱟᱥ 

 ᱵᱟᱦᱨᱮ ᱡᱚᱱᱚᱲ 
 Official Dhamtari government site

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱫᱷᱚᱢᱛᱚᱨᱤ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ